Proiectul de buget a inclus 14 372 de milioane EUR sub formă de credite de angajament și 11 848 de milioane EUR sub formă de credite de plată pentru Fondul european agricol pentru dezvoltare rurală (FEADR) pentru perioada de programare 2014-2020.

f) Transferurile către dezvoltarea rurală (FEADR) menționate în notele a)-d) de mai sus implică: 4 milioane EUR transferate anual pentru întreaga perioadă 2014-2020 din sectorul bumbacului (EL) în temeiul articolului 66 alineatul (1) din Regulamentul (UE) nr. 1307/2013, 296,3 milioane EUR stabilite pentru ajustarea voluntară și transferate către exercițiul financiar 2014 (UK) în temeiul articolului 10b și al articolului 10c alineatul (2) din Regulamentul (CE) nr. 73/2009, 51,6 milioane EUR pentru sume necheltuite transferate în fiecare an către exercițiile financiare 2014 și 2015 (SE și DE) în temeiul articolelor 136 și 136b din Regulamentul (CE) nr. 73/2009 și 4 313,9 milioane EUR pentru reducerea plăților și flexibilitatea între piloni în temeiul articolului 7 alineatul (2) și al articolului 14 alineatul (1) din Regulamentul (UE) nr. 1307/2013

c) După un transfer net de 28 de milioane EUR între FEGA și FEADR pentru exercițiile financiare 2014-2020 (a se vedea nota f pentru detalii)

- Cheltuieli de piață și ajutoare directe, a), b), c), d)

- Dezvoltare rurală a), b), c), d), e)

3.3.Analiza cheltuielilor declarate per măsură

Tabelul 2

Bugetul adoptat pentru 2018 Postul bugetar Credite de angajament Credite de plată (în EUR) (în EUR) 2014-2020 05.046001 (Programe de dezvoltare rurală) 14 346 899 509 11 822 000 000 05.010404 (Asistență tehnică neoperațională) 4 689 000 4 689 000 05.046002 (Asistență tehnică operațională) 20 770 000 21 037 093

1.4. Adoptarea bugetelor rectificative

În cadrul bugetului rectificativ nr. 6, creditele de angajament pentru asistența tehnică aferente FEADR pentru perioada 2014-2020 au fost diminuate cu 0,7 milioane EUR.

Tabelul 3

Bugetul pentru 2018 după rectificări Postul bugetar Credite de angajament Credite de plată (în EUR) (în EUR) 2014-2020 05.046001 (Programe de dezvoltare rurală) 14 346 899 509 11 822 000 000 05.010404 (Asistență tehnică neoperațională) 4 689 000 4 689 000 05.046002 (Asistență tehnică operațională) 20 070 000 21 037 093

2. Gestionarea creditelor

2.1. Gestionarea creditelor de angajament

2.1.1. Programele de dezvoltare rurală finanțate din FEADR

În ceea ce privește creditele de angajament pentru programele de dezvoltare rurală finanțate din FEADR, bugetul votat pentru 2018 s-a ridicat la 14 347 de milioane EUR, aferente programelor din perioada 2014-2020.

Tabelul 4

Gestionarea creditelor de angajament în 2018 – FEADR Postul bugetar 05.046001 (în EUR) Credite la începutul anului 2018 14 346 899 509 Credite disponibile în 2018 14 346 899 509 Credite utilizate în 2018 14 346 899 509

2.1.2. Asistență tehnică

La articolul 51 alineatul (1) din Regulamentul (UE) nr. 1305/2013 se prevede că FEADR poate utiliza până la 0,25 % din alocarea sa anuală pentru a finanța acțiuni de asistență tehnică la inițiativa Comisiei. În bugetul pentru 2018, cuantumul inițial disponibil în acest scop a fost de 4,7 milioane EUR pentru asistență tehnică neoperațională și de 20,8 milioane EUR pentru asistență tehnică operațională. Acesta din urmă a fost redus cu 0,7 milioane EUR prin bugetul rectificativ nr. 6.

2.2. Gestionarea creditelor de plată

2.2.1. Programele de dezvoltare rurală finanțate din FEADR

Pentru programele de dezvoltare rurală din perioada 2014-2020, creditele de plată din bugetul votat pentru 2018 s-au ridicat la 11 822 de milioane EUR. În plus, veniturile alocate disponibile transferate din exercițiul anterior s-au ridicat la 18,1 milioane EUR, iar veniturile alocate colectate pe parcursul anului s-au ridicat la 12,4 milioane EUR. Creditele de plată au fost consolidate prin transferul (a) unui cuantum de 4 milioane EUR de la linia pentru asistență tehnică, (b) al unui cuantum de 150 de milioane EUR prin transferul global și (c) al unui cuantum de 64 de milioane EUR prin transfer la încheierea exercițiului. În plus, transferul unor venituri alocate în cuantum de 119,0 milioane EUR de la FEADR 2007-2013 a fost executat pentru a acoperi în întregime declarațiile de cheltuieli ale statelor membre din trimestrul al treilea al anului 2018. Luând în considerare toate transferurile, cuantumul total al creditelor de plată disponibile în 2018 s-a ridicat la 12 189,5 milioane EUR. În total, au fost utilizate credite de plată în cuantum de 12 173,5 milioane EUR, iar veniturile alocate reportate automat din 2018 în 2019 au fost de 12,4 milioane EUR.